Το σαιτ του σωματείου έχει μισθοδοσία και γενικά πληροφορίες peprn.gr

το εμαιλ του σωματείου per.rk.ng@gmail.com

το τηλέφωνο 6972286689 (Γεωργάκης Στράτος)

Α Ρ Θ Ρ Ο 5ο ΕΔΡΑ - ΒΑΣΕΙΣ - ΠΕΡΙΟΧΕΣ ΛΙΜΕΝΩΝ

 **α)** Έδρα των Ελληνικών Ρυμουλκών δια την εφαρμογή των όρων της παρούσης Συλλογικής Σύμβασης , ορίζεται ο Πειραιάς και η Θεσσαλονίκη.

**β)** Όλοι οι άλλοι λιμένες εκτός περιοχής λιμένος Πειραιώς και Θεσσαλονίκης , θεωρούνται βάσεις.

**Α Ρ Θ Ρ Ο 14ο ΟΡΟΙ ΕΡΓΑΣΙΑΣ ΚΑΙ ΕΞΤΡΑ ΑΜΟΙΒΕΣ ΠΛΗΡΩΜΑΤΩΝ ΒΑΣΕΩΝ**

**α)** Τα πληρώματα των Ρυμουλκών τα εργαζόμενα στις βάσεις (όπως αυτές ορίζονται στο άρθρο 5 της παρούσης) εάν η εταιρεία στη βάση που εργάζεται έχει ένα μόνο Ρυμουλκό χωρίς βάρδιες έχουν υποχρέωση να διατηρούν επαφή με αυτό μετά τη λήξη της κανονικής ημερήσιας εργασίας και να επανέρχονται όποτε τους ζητηθεί για την εξυπηρέτηση των αναγκών και του σκοπού των Ρυμουλκών.

**β)** Οι κατά τα ανωτέρω απασχολούμενοι δικαιούνται πέραν του βασικού μισθού του άρθρου 1, τα επιδόματα, 100 ευρώ για όλα τα μέλη του πληρώματος και κατ΄ αποκοπή αμοιβή που θα υπολογίζεται στα 14/24 του βασικού μισθού για τον Πλοίαρχο ή Κυβερνήτη Ρ/Κ και τον Μηχανικό και στα 17/24 του βασικού μισθού για το υπόλοιπο πλήρωμα .

**γ)** Διευκρινίζεται ότι η αμοιβή αυτή δεν είναι εκτός έδρας επίδομα, αλλά κατ’ αποκοπή αμοιβή για υπερωριακή εργασία, εργασία κατά Σάββατα, αργίες, (τις Κυριακές πέραν του 8ωρου) και νυκτερινή ως και κάθε άλλη έξτρα αμοιβή προβλεπόμενη από τη παρούσα Συλλογική Σύμβαση.

Αυτονόητο είναι ότι ο τόπος καταγωγής του ναυτικού ή ο λιμήν νηολογίου του Ρυμουλκού δεν έχουν καμία επίδραση για την καταβολή της παραπάνω κατ’ αποκοπή αμοιβής.

**δ)** Φυσικά και στην περίπτωση που τα πληρώματα θα απασχολούνται με το ανωτέρω σύστημα, θα εφαρμόζονται όλοι οι άλλοι όροι της παρούσας Σ.Σ. που δεν προβλέπεται ειδική ρύθμιση από το παρόν άρθρο.

**ε)** Σε περίπτωση που σε βάση υπάρχουν περισσότερα από ένα (1) Ρυμουλκό της ιδίας εταιρείας ή πλοιοκτησίας παρέχεται η δυνατότητα στον εργοδότη να μην αποδεχθεί την κατά το ανωτέρω κατ’ αποκοπή ρύθμιση των έξτρα αμοιβών, υπό τον όρο όμως ότι θα εφαρμόζονται όλοι οι όροι εργασίας και αμοιβών που περιέχονται στην παρούσα Συλλογική Σύμβαση και ισχύουν για την έδρα των Ελληνικών Ρυμουλκών.

**Οπότε στην βάση έχουμε:**

εάν η εταιρεία έχει πάνω από ένα ρυμουλκό στην βάση μπορεί να πληρώνει με επίδομα βάσης ή με υπερωρίες.

εάν έχει ένα ρυμουλκό πληρώνει με το επίδομα βάσης.

**Εάν πληρώνεσαι με επίδομα ισχύει το**

**Α Ρ Θ Ρ Ο 14ο ΟΡΟΙ ΕΡΓΑΣΙΑΣ ΚΑΙ ΕΞΤΡΑ ΑΜΟΙΒΕΣ ΠΛΗΡΩΜΑΤΩΝ ΒΑΣΕΩΝ παράγραφος β.**

(Αλλά θα εφαρμόζονται όλοι οι άλλοι όροι της παρούσας Σ.Σ. που δεν προβλέπεται ειδική ρύθμιση από το παρόν άρθρο.)